Hiong-káng Ko-téng Hoat-īⁿ

Hiong-káng Ti̍k-pia̍t Hîng-tsìng Khu Ko-tíng Huat-īnn (High Court of the Hong Kong Special Administrative Region; 香港特別行政區高等法院) sī Hiong-káng Su-huat ki-kòo ê tsi̍t-pōo-hūn, iû Siōng-sòo Huat-tîng hām Guân-sòo Huat-tîng sóo tsoo-sîng ê. Ko-tíng huat-īnn mā tshú-lí tshiau-tshut ē-kip huat-īnn sím-lí huān-uî ê hîng-sū kah bîn-sū àn-kiānn. Hiong-káng su-huat ki-kòo ê tsîng-kip sī uì ko-kip kàu kē-kip lâi pâi-sū: Tsiong-sím Huat-īnn, Ko-tíng Huat-īnn (uì Siōng-sòo Huat-tîng hām ē-kip Guân-Sòo Huat-tîng (lower Court of First Instance) sóo tsoo-sîng ê), Tē-khu Huat-īnn, í-ki̍p Tsâi-phuànn Huat-īnn. Ko-tíng huat-īnn sī kū-iú bô-hān bîn-sū hām hîng-sū ê su-huat kuán-hat-kuân (jurisdiction) ê tsuè-ko kì-lio̍k ê huat-īnn. Tī 1997-nî tsìn-tsîng, Ko-tíng Huat-īnn kiò-tsò Tsuè-ko Huat-īnn. Sui-bóng tsìn-tsîng hông kiò-tsò tsuè-ko huat-īnn, m̄-koh Hiong-káng Ko-tíng Huat-īnn tn̂g-kî í-lâi tuì-pān tio̍h England hām Wales ê Ko-tíng Huat-īnn, lóng m̄ bat hông hù-û tsiong-sím kuân. Tsù-kái Tsham-ua̍t Supreme Court of Hong Kong Hong Kong Court of Final Appeal Hong Kong Court of Appeal Hong Kong Court of First Instance Guā-pōo liân-kiat Hong Kong Judiciary website, High Court page (Eng-gí)